Document ID: /roh_data/filtered/fineweb-2-filterrobots_roh.jsonl.gz/22969

Il resultat munta a 463 vuschs gea cunter 80 vuschs na. L’idea è d’amplifitgar l’ovra Val Giuv cun in’ulteriura ovra che duai utilisar ina part da l’aua da la Val Mila. Per quest intent vul ins construir ina nova lingia da pressiun da 2,2 kilometers.
Cun la nov’ovra po l’interpresa energia alpina augmentar la producziun d’energia da 5,6 sin circa 9,8 milliuns uras kilowat. Ils custs d’investiziun muntan ad enturn 11,5 milliuns francs.
Uss sto anc la regenza grischuna approvar il project Val Giuv/Val Mila.
RR Novitads 12:00